
VENDIM

Nr. 365, datë 16.6.2023
PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE DHE PUNONJËSVE TË DREJTORISË SË SHËRBIMEVE QEVERITARE

(Ndryshuar me VKM-në nr. 578, datë 18.9.2024
)
(i përditësuar)
Në mbështetje të nenit 100 të Kushtetutës dhe të pikës 2, të nenit 10, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Miratimin e strukturës së pagës dhe të niveleve të pagave të nëpunësve dhe punonjësve të Drejtorisë së Shërbimeve Qeveritare.

2. Klasat e pagave dhe shtesat për kushte pune (natyrë të veçantë pune) të pozicioneve të punës së nëpunësve për emërtesat “specialist” deri në “titullar institucioni” në Drejtorinë e së Shërbimeve Qeveritare, janë sipas lidhjes nr. 1, që i bashkëlidhet këtij vendimi dhe është pjesë përbërëse e tij. Funksioni “Sekretar i titullarit dhe bordit drejtues” përfiton një shtesë mbi pagë, në masën 7 000 (shtatë mijë) lekë në muaj.

3. Elementet përbërëse të pagës bruto mujore (paga për pozicion, shtesa për vjetërsi në punë dhe shtesa e nivelit të kualifikimit) për secilën klasë, të përcaktuar në lidhjen nr. 1, që i bashkëlidhet këtij vendimi, si dhe vlerat për secilin element, janë të njëjta me ato të miratuara në vendimin e Këshillit të Ministrave për pagat e nëpunësve civilë në institucionet e administratës shtetërore. 

4. Klasat e pagës dhe shtesat për kushte pune të punonjësve mbështetës në Drejtorinë e së Shërbimeve Qeveritare janë sipas lidhjes nr. 2, që i bashkëlidhet këtij vendimi dhe është pjesë përbërëse e tij.

5. Vlera e pagës bazë për klasë dhe mënyra e llogaritjes së vjetërsisë për secilën klasë, të përcaktuar në lidhjen nr. 2, që i bashkëlidhet këtij vendimi, janë të njëjta me ato të miratuara në vendimin e Këshillit të Ministrave për pagat e punonjësve mbështetës në institucionet e administratës publike. 

6. Efektet financiare, që rrjedhin nga zbatimi i këtij vendimi, përballohen nga buxheti i miratuar për vitin 2023 për Drejtorinë e së Shërbimeve Qeveritare dhe nga fondi i kontigjencës, i miratuar për buxhetin e shtetit për vitin 2023. 

7. Vendimi nr. 149, datë 29.2.2012, i Këshillit të Ministrave, “Për miratimin e strukturës dhe të niveleve të pagave për punonjësit e Drejtorisë së Shërbimeve Qeveritare”, i ndryshuar, shfuqizohet. 

8. Ngarkohet Drejtoria e Shërbimeve Qeveritare për zbatimin e këtij vendimi.

Ky vendim hyn në fuqi menjëherë, botohet në Fletoren Zyrtare dhe i shtrin efektet financiare nga data 1 prill 2023.

KRYEMINISTËR
Edi Rama

	LIDHJA NR. 1

	STRUKTURA E PAGËS SË NËPUNËSVE TË DREJTORISË SË SHËRBIMEVE QEVERITARE

	Funksioni
	Kategoria/klasa
	Paga e grupit (lek)

	Titullar i institucionit
	I-2
	1

	Drejtor drejtorie
	II-2
	1

	Shef sektori
	III-2
	1

	Specialist auditi, specialist në Kryeministri; specialist/redaktor ligjor në Kryeministri, specialist finance, specialist kontabilist; specialist buxheti, specialist kosto, specialist i burimeve njerëzore; specialist jurist; specialist prokurimesh; specialist koncep-desing, specialist logjistike, specialist shërbimi; specialist trajtimi, specialist merceolog, specialist transporti, specialist shërbimi.
	IV-1
	1 ose 2 

	Sekretar (i titullarit dhe i bordit drejtues)
	IV-2
	1 ose 2, ose 3

	Specialist; specialist udhëtimesh; specialist protokoll-arkivi; specialist IT, specialist gjelbërimi, specialist inxhinier, sekretar për ish-presidentët
	IV-2
	1 ose 2, ose 3


(ndryshuar me VKM-në nr. 578, datë 18.9.2024)

	LIDHJA NR. 2

STRUKTURA E PAGËS SË PUNONJËSVE MBËSHTETËS TË DREJTORISË SË SHËRBIMEVE QEVERITARE

	Funksioni
	Kategoria/klasa
	Shtesa për vjetërsi (%)
	Shtesa për kushte pune (lekë) 

	Kryekuzhinier kategoria 1
	IX
	1%
	135,000

	Kryekuzhinier kategoria 2
	IX
	1%
	75,000

	Kryepastiçier
	IX
	1%
	50,000

	Kryekamerier
	IX
	1%
	45,000

	Administrues Vila 4, Vila 30
	IX
	1%
	70,000

	Administrues vila/qendrash
	IX
	1%
	35,000

	Ndihmëspastiçier
	VIII
	1%
	35,000

	Banakier
	VIII
	1%
	42,500

	Kryepunëtor Rezidenca Qeveritare
	VIII
	1%
	35,000

	Magazinier i magazinës qendrore; industriale; Parku Delegacioneve; ushqimore; Pallati i Brigadave
	VIII
	1%
	20,000

	Magazinier i magazinës dytësore Pallati Kongreseve; rekupero; dytësore Durrës;
	VII
	1%
	20,000

	Kuzhinier Rezidenca e Kryetarit të Kuvendit, Kryeministrit; Presidentit
	VII
	1%
	35,000

	Kuzhinier Vila Qeveritare
	VII
	1%
	35,000

	Teknik elektricist/hidraulik/mirëmbajtje/ operator shumëfishimi në kryeministri, punëtor në rezidenca qeveritare
	VII
	1%
	35,000

	Kamerier
	VII
	1%
	40,000

	Shofer/korrier; shofer në Kryeministri
	VII
	1%
	45,000

	Teknik të ndryshëm; teknik dispeçer
	VII
	1%
	30,000

	Teknik/kameraman, teknik/fotograf
	VII
	1%
	80,000

	Shofer
	VI
	1%
	40,000

	Punëtorë mirëmbajtjeje; punëtor gjelbërimi; roje magazina industriale; roje Pallati i Kongreseve, lavazhier,
	IV
	1%
	20,000

	Punëtor pastrimi, punëtor pastrimi në Kryeministri , punëtor lavanderie; roje/recepsionist në Kryeministri
	IV
	1%
	35,000


� VKM nr. 578, datë 18.9.2024, në shkronjën ‘’b’’ të pikës 1 shprehet:


b) Funksionet “Specialist arkivi” dhe “Specialist protokolli” përfitojnë një shtesë mbi pagë, për kushte pune (natyrë të veçantë pune), në masën 5 000 (pesë mijë) lekë në muaj.









